Diari Oficial de la Generalitat Valenciana


Sumari del DOGV 9936, del 13-09-2024 (2024/9163)

RESOLUCIÓ de 9 de setembre de 2024, de la Direcció General de Labora Servei Valencià d’Ocupació i Formació, per la qual es convoquen les subvencions públiques destinades a la integració sociolaboral de persones treballadores en situació d’exclusió social en empreses d’inserció, mitjançant el finançament d’ajudes a les promotores de les empreses d’inserció, i en empreses ordinàries de treball per a 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9163

CVE
:   HOZC-N-4617-3616

Data del document
:   09-09-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * inserció professional
    * ajuda a l'ocupació

Mitjançant l'Orde 15/2024, de 5 de juliol, de la Conselleria d’Educació, Universitats i Ocupació, per la qual s’establixen les bases reguladores de les subvencions destinades a la integració sociolaboral de persones treballadores en situació d’exclusió social en empreses d’inserció i en empreses ordinàries de treball i s’atribuïx a les empreses d’inserció de la Comunitat Valenciana l’execució del servici de reintegració en el mercat laboral i la protecció i inclusió social de grups vulnerables (persones en situació d’exclusió social o en greu risc d’exclusió) com a servici d’interés econòmic general (DOGV 9888, 9.07.2024).

En esta resolució s’arrepleguen les ajudes destinades a la inserció sociolaboral de persones treballadores en situació d’exclusió social en empreses d’inserció, com a pas previ a la seua inserció definitiva en el mercat ordinari de treball, mitjançant ajudes a les entitats promotores de les empreses d’inserció, així com les ajudes a empreses ordinàries que les contracten una vegada hagen realitzat el seu itinerari en les empreses d’inserció esmentades.

En virtut del que s’ha exposat, i de conformitat amb el que establixen els articles 160.4.b i 166 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (DOGV 7464, de 12 de febrer),

RESOLC

*Article 1. Objecte i àmbit aplicable*

1. Mitjançant esta resolució es convoquen per a l’exercici 2024 les ajudes regulades en l’Orde 15/2024, de 5 de juliol, de la Conselleria d’Educació, Universitats i Ocupació, per la qual s’establixen les bases reguladores de les subvencions destinades a la integració sociolaboral de persones treballadores en situació d’exclusió social en empreses d’inserció i en empreses ordinàries de treball, i s’atribuïx a les empreses d’inserció de la Comunitat Valenciana l’execució del servici de reintegració en el mercat laboral i la protecció i inclusió social de grups vulnerables (persones en situació d’exclusió social o en greu risc d’exclusió) com a servici d’interés econòmic general (DOGV 9888, 9.07.2024).

2. Esta resolució té per objecte convocar, per a l’exercici 2024, les ajudes per a promoure i facilitar la integració sociolaboral de persones en situació d’exclusió social dins de les empreses d’inserció, mitjançant les ajudes a les entitats promotores d’empreses d’inserció, i en les empreses ordinàries que contracten personal procedent d’una empresa d’inserció, l’activitat de les quals, en els dos casos, es desenvolupe a la Comunitat Valenciana.

3. Les entitats beneficiàries de les ajudes, sempre que complisquen amb els requisits establits en l’orde per la qual s’establixen les bases reguladores i en la normativa aplicable, són les següents:

– Per a les ajudes regulades en el títol III de l’orde per la qual s’establixen les bases reguladores, les entitats promotores de les empreses d’inserció que presten servicis al personal en situació d’exclusió social contractat en les empreses d’inserció.

–  Per a les ajudes regulades en el títol IV de l’orde per la qual s’establixen les bases reguladores, les empreses ordinàries que desenvolupen la seua activitat a la Comunitat Valenciana i contracten persones que hagen realitzat el seu itinerari en les empreses d’inserció a què fa referència l’apartat anterior.

En cap cas podran resultar beneficiàries les agrupacions de persones físiques o jurídiques, públiques o privades, les comunitats de béns o qualsevol altra classe d’unitat econòmica o patrimoni separat que, encara que no tinga personalitat jurídica, puga realitzar les actuacions que donarien dret a les ajudes.

*Article 2. Finançament de la convocatòria per a 2024*

1. Per a l’exercici 2024, les ajudes convocades es finançaran amb càrrec al subprograma 322.C01, Foment d’ocupació, del Servei Valencià d’Ocupació i Formació, per un import global màxim de 200.000,00 € finançats amb fons del Servei d’Ocupació Pública Estatal (d’ara en avant, SEPE), amb càrrec al capítol 4, línia S0267, segons el detall d’imports que s’especifica a continuació:

a) Les ajudes per al programa regulat en el títol III de les bases reguladores, destinades a les entitats promotores de les empreses d’inserció, per a finançar els costos salarials i de Seguretat Social derivats de la contractació de personal tècnic de suport sociolaboral que preste servicis en empreses d’inserció, es finançaran per un import global de 50.000,00 €.

b) Les ajudes per al programa regulat en el títol IV de les bases reguladores, destinades a les empreses ordinàries que contracten personal en exclusió social o en risc de patir-la, es finançaran per un import global de 150.000,00 €.

2. La dotació d’esta convocatòria es pot incrementar si concorre algun dels casos que preveu l’article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que s’haurà de publicar en el *Diari Oficial de la Generalitat Valenciana*.

3. En aplicació de l’article 11.6 del Decret 77/2019, els eventuals augments sobrevinguts en el crèdit disponible possibiliten que es dicten resolucions de concessió complementàries per a les sol·licituds que, complint tots els requisits, s’hagen denegat per esgotament d’este.

4. L’alteració de la distribució estimativa de la dotació no necessitarà una nova convocatòria. No obstant això, esta alteració serà objecte de publicació en el *Diari Oficial de la Generalitat Valenciana*.

5. La publicitat a què fan referència els apartats 2 i 4 no implicarà l’obertura de termini per a presentar noves sol·licituds, ni l’inici d’un nou còmput de termini per a resoldre.

*Article 3. Requisits i obligacions de les entitats beneficiàries*

Les entitats beneficiàries han de reunir els requisits generals establits en l’article 6 de l’orde de bases reguladores, i els requisits específics de cada programa dels articles 45 i 49, així com complir les obligacions generals de l’article 6 de l’orde per la qual s’establixen les bases reguladores.

*Article 4. Forma de presentació de sol·licituds*

Les sol·licituds es presentaran de manera telemàtica, bé a través de la seu electrònica de la Generalitat Valenciana ([https://sede.gva.es](https://sede.gva.es/)), a través del procediment habilitat a este efecte, o bé a través del web de Labora Servei Valencià d’Ocupació i Formació ([http://www.labora.gva.es/va/centres-especials-d-ocupaci](https://labora.gva.es/va/entitats/busque-ajudes-subvencions/empreses-d-insercio)o), en l’enllaç a la seu electrònica que hi ha associat a cada ajuda publicada. Per a fer-ho, s’ha de disposar de firma electrònica avançada, amb el certificat reconegut d’entitat o el certificat de representant d’entitat, en el supòsit de persones autoritzades en el Registre de representants.

*Article 5. Termini de presentació de les sol·licituds d’ajudes*

Els terminis de presentació de sol·licituds per a l’exercici 2024 són els següents:

1. Les sol·licituds d’ajudes a les empreses promotores de les empreses d’inserció, regulades en el títol III de les bases reguladores, que presten servicis mitjançant el desenvolupament d’itineraris individualitzats d’inserció al personal en situació d’exclusió social contractat en empreses d’inserció, s’han de presentar en el termini de quinze dies hàbils comptats a partir del següent a la publicació de l’extracte d’esta convocatòria en el DOGV.

2. Per a les ajudes a les empreses ordinàries regulades en el títol IV de les bases reguladores, destinades a la inserció sociolaboral de persones procedents d’una empresa d’inserció, una vegada finalitzat el seu itinerari d’inserció en esta:

a) Les sol·licituds d’ajudes per contractacions, pròrrogues o transformació de contractes temporals en indefinits produïdes en l’exercici 2024, abans de la publicació de l’extracte d’esta resolució en el DOGV, així com les corresponents a manteniments de llocs creats o transformats el novembre i desembre de 2023, s’han de presentar en el termini de quinze dies hàbils comptats a partir del següent a la publicació de l’extracte d’esta convocatòria en el DOGV.

b) Les sol·licituds d’ajudes per noves contractacions o transformació de contractes temporals en indefinits, produïdes amb posterioritat a la publicació de l’extracte d’esta convocatòria en el DOGV, s’han de presentar en el termini d’un mes des que se subscriguen, amb data límit el 31 d’octubre de 2024.

c) Les sol·licituds d’ajudes per noves contractacions o transformació de contractes temporals en indefinits, produïdes durant els mesos de novembre i desembre de 2024, es podran presentar en els terminis establits en la convocatòria d’ajudes per a l’exercici 2025.

*Article 6. Documentació general que s’ha de presentar amb la sol·licitud de totes les ajudes*

1. Les sol·licituds s’han de presentar amb la documentació general següent, firmada electrònicament i presentada per mitjans telemàtics, sense perjuí de la documentació específica que s’establisca per a cada programa:

a) Dades de domiciliació bancària: si es tracta d’un nou compte bancari, l’entitat l’haurà d’haver donat d’alta prèviament a través del tràmit telemàtic habilitat a este efecte i denominat «Procediment per a tramitar les altes, modificacions i baixes de les domiciliacions bancàries»

(<https://www.gva.es/va/inicio/procedimientos?id_proc=22035&version=amp>).

Si s’ha presentat amb anterioritat davant de la Subdirecció General d’Ocupació, de Labora Servei Valencià d’Ocupació i Formació, i no ha experimentat variació, s’indicarà el compte en què s’haurà de practicar l’ingrés i s’especificarà, en tot cas, a quina ajuda correspon.

b) Declaració responsable, subscrita per la persona representant legal, que l’entitat beneficiària no està incursa en cap de les prohibicions per a obtindre la condició de beneficiària de subvencions de l’article 13 de la Llei 38/2003, de 17 de novembre, general de subvencions. Esta declaració consta inclosa en la mateixa sol·licitud general de subvencions.

c) Per a les subvencions d’import superior a 30.000 €, declaració responsable, en model normalitzat, acreditativa que l’entitat sol·licitant no està incursa en la prohibició per a obtindre la condició de beneficiària de subvencions establida per l’article 13.3.bis de la Llei 38/2003, de 17 de novembre, general de subvencions, per ser subjecte inclòs en l’àmbit aplicable de la Llei 3/2004, de 29 de desembre, per la qual s’establixen mesures de lluita contra la morositat en les operacions comercials, ja que l’entitat complix amb els terminis de pagament previstos en esta Llei 3/2004 i pot presentar compte de pèrdues i guanys abreujat.

En el cas que l’entitat sol·licitant, d’acord amb la normativa comptable, no puga presentar compte de pèrdues i guanys abreujat, haurà d’adjuntar a esta declaració responsable:

1r. Certificat emés per auditor inscrit en el Registre oficial d’auditors de comptes que continga una transcripció desglossada de la informació en matèria de pagaments descrita en la memòria dels últims comptes anuals auditats, quan d’estos es desprenga que s’assolix el nivell de compliment dels terminis de pagament establits en la Llei 3/2004, de 29 de desembre, determinat en este apartat, sobre la base de la informació requerida per la disposició addicional tercera de la Llei 15/2010, de 5 de juliol, de modificació de la Llei 3/2004, de 29 de desembre.

2n. En el cas que no siga possible emetre el certificat al qual es referix el número anterior, l’informe de procediments acordats, elaborat per un auditor inscrit en el Registre oficial d’auditors de comptes, que, sobre la base de la revisió d’una mostra representativa de les factures pendents de pagament a proveïdors de la societat en data dels 10 dies anteriors a l’inici del període subvencionable, concloga sense la detecció d’excepcions al compliment dels terminis de pagament de la Llei 3/2004, de 29 de desembre, o en el cas que es detecten, que estes no impedisquen assolir el nivell de compliment requerit en l’últim paràgraf d’este apartat.

A l’efecte d’esta llei, s’entendrà complit el requisit exigit en este apartat quan el nivell de compliment dels terminis de pagament previstos en la Llei 3/2004, de 29 de desembre, siga igual o superior al percentatge previst en la disposició final sexta, lletra d, apartat segon, de la Llei 18/2022, de 28 de setembre, de creació i creixement d’empreses, o la norma que la substituïsca.

d) Declaració responsable del compliment de la normativa sobre integració laboral de persones amb discapacitat o l’exempció d’esta obligació, en model normalitzat.

e) Declaració responsable referida a les ajudes amb càrrec al règim *de minimis*  rebudes per l’entitat durant els tres anys anteriors, i sobre el compliment dels requisits establits en el Reglament (UE) 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de Funcionament de la Unió Europea a les ajudes *de minimis*  (DOUE L de 15.12.2023), segons model normalitzat.

f) Declaració responsable sobre altres ajudes rebudes o sol·licitades per als mateixos costos subvencionables o el mateix fet subvencionable. Esta declaració consta inclosa en la mateixa sol·licitud general de subvencions.

g) Pla d’igualtat, en els casos d’empreses que hi estan obligades, tenint en compte, si és el cas, els terminis per a iniciar la negociació, i per a tindre negociada, aprovada i presentada la sol·licitud de registre, establits en l’article 4 del Reial decret 901/2020, de 13 d’octubre, pel qual es regulen els plans d’igualtat i el seu registre i es modifica el Reial decret 713/2010, de 28 de maig, sobre registre i depòsit de convenis i acords col·lectius de treball,negociat i inscrit en registre públic, de conformitat amb el que es preveu en l’article 11 del Reial decret 901/2020, de 13 d’octubre, pel qual es regulen els plans d’igualtat i el seu registre i es modifica el Reial decret 713/2010, de 28 de maig, sobre registre i depòsit de convenis i acords col·lectius de treball, i tot això en relació amb l’article 4 de la Llei 9/2003, de 2 d’abril, de la Generalitat, per a la igualtat entre dones i hòmens.

En el cas que el pla d’igualtat, negociat, aprovat i inscrit en registre públic, ja estiga en poder de l’òrgan instructor, hauran de comunicar esta circumstància i fer constar la data de presentació i l’expedient de destinació, i no serà necessari presentar-lo de nou.

h) Declaració responsable de la persona representant legal de l’entitat sol·licitant de les ajudes, acreditativa que ha informat les persones de les quals aporta dades o documentació dels aspectes següents:

– La comunicació d’estes dades a l’Administració per a fer-ne el tractament en l’àmbit de les seues competències i d’acord amb els fins del procediment.

– La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat.

– El dret d’oposició que tenen al fet que l’Administració tracte les seues dades, i en este cas s’haurà de comunicar esta oposició a l’Administració als efectes oportuns.

Així mateix, en el cas que esta consulta requerisca per llei una autorització de la persona les dades de la qual es consultaran, l’entitat sol·licitant de les ajudes disposa d’esta autorització, que estarà disponible a requeriment de l’Administració en qualsevol moment.

Esta declaració consta inclosa en la mateixa sol·licitud general de subvencions.

2. La presentació de la sol·licitud comportarà l’autorització de la sol·licitant perquè Labora Servei Valencià d’Ocupació i Formació obtinga directament l’acreditació del compliment de les obligacions amb la Seguretat Social, previstes en l’article 19 del Reglament de la Llei general de subvencions, i no serà necessari aportar els certificats corresponents ni la documentació identificativa.

No obstant això, la persona sol·licitant o la representant legal podrà denegar o revocar este consentiment efectuant una comunicació escrita a Labora Servei Valencià d’Ocupació i Formació en este sentit. En este supòsit, s’ha de presentar la documentació identificativa de la persona sol·licitant, així com els certificats originals positius de la Tresoreria General de la Seguretat Social, acreditatius del fet d’estar al corrent en el compliment de les obligacions amb la Seguretat Social.

Quant a l’acreditació d’estar al corrent en el compliment de les seues obligacions tributàries, d’acord amb l’art. 18 del Reglament de la Llei general de subvencions, la persona sol·licitant podrà autoritzar expressament Labora Servei Valencià d’Ocupació i Formació per a l’obtenció directa d’esta informació, autorització que consta en la mateixa sol·licitud general de subvencions.

A falta d’esta autorització expressa, s’han de presentar els certificats originals positius de l’Agència Estatal de l’Administració Tributària i de l’Agència Tributària Valenciana.

3. La formulació de la sol·licitud per part de la persona interessada per a accedir als beneficis d’esta convocatòria suposa l’acceptació de la subvenció per part de l’entitat que ho sol·licita, així com de les obligacions que se’n deriven, sense perjuí dels drets al desistiment i a la renúncia que les entitats interessades puguen exercir.

*Article 7. Documentació específica per al programa d’ajudes a les entitats promotores de les empreses d’inserció*

a) Llista del personal tècnic de suport sociolaboral amb la indicació del cost salarial de cada una de les persones, en model normalitzat.

b) Llista nominal de personal tècnic de suport sociolaboral amb la indicació del personal en situació d’exclusió social a qui atenen durant el període objecte de justificació, en model normalitzat.

c) El personal l’activitat del qual en l’entitat promotora de l’empresa d’inserció s’inicie en este exercici, o s’haja iniciat anteriorment, però no haja resultat subvencionat, haurà d’aportar:

Primer. Còpia del contracte o els contractes de treball subscrits amb el personal tècnic de suport sociolaboral, i de les pròrrogues, si és el cas.

Segon. Documentació acreditativa de la titulació exigida en l’article 45 de l’orde per la qual s’establixen les bases reguladores, i currículum acreditatiu de l’experiència.

d) Per al personal que tinga una relació laboral amb la promotora de l’empresa d’inserció que s’haja iniciat amb anterioritat, si és el cas, comunicats de variació de dades en la Seguretat Social, còpia de les pròrrogues o de les modificacions de jornada subscrites per l’entitat i per la persona treballadora.

*Article 8. Documentació específica per al programa d’ajudes a les empreses ordinàries*

1. Còpia del contracte o els contractes de treball subscrits amb persones en situació d’exclusió social, que hagen estat contractades en una empresa d’inserció durant un període mínim de sis mesos i hagen fet el seu itinerari d’inserció sociolaboral.

2. Certificació acreditativa que la contractació s’ha fet amb la intermediació de l’empresa d’inserció, subscrita per la persona que representa legalment l’empresa d’inserció, per la persona que representa legalment l’empresa contractant i per la persona treballadora, segons model normalitzat.

3. En el cas que la persona treballadora procedisca d’una empresa d’inserció qualificada en una altra comunitat autònoma, haurà d’aportar també la resolució de qualificació administrativa com a empresa d’inserció subscrita per òrgan competent i certificació subscrita per la persona representant legal de l’empresa d’inserció acreditativa que la persona treballadora ha finalitzat favorablement el seu itinerari d’inserció.

4. Declaració responsable de l’entitat sol·licitant de no estar incursa en cap de les causes d’exclusió de l’article 50 de l’orde de bases.

5. «Declaració sobre publicitat i transparència», en model normalitzat, acreditativa del compliment de les obligacions de transparència establides en la legislació bàsica, de conformitat amb el que es disposa en la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana.

6. Informe emés per la Seguretat Social de la plantilla mitjana de l’empresa dels trenta dies naturals anteriors a la contractació de la persona en situació d’exclusió, així com del dia en què es produïx la contractació.

7. Acreditació d’estar al corrent del pagament d’obligacions per reintegrament de subvencions, d’acord amb el que disposa l’article 34.5 de la Llei 38/2003, de 17 de novembre, general de subvencions.

*Article 9. Instrucció i procediment de concessió*

1. El procediment s’iniciarà d’ofici, mitjançant convocatòria de la persona titular de la Direcció General de Labora Servei Valencià d’Ocupació i Formació, que es publicarà íntegrament en la Base de dades nacional de subvencions, així com en extracte en el *Diari Oficial de la Generalitat Valenciana*, d’acord amb el procediment establit en l’article 20.8 de la Llei 38/2003, de 17 de novembre.

2. La concessió d’estes subvencions es tramitarà en règim de concurrència competitiva, per a la qual cosa es tindrà en compte, com a únic criteri, la data i l’hora de presentació de les sol·licituds i la resta de documentació exigida en la convocatòria corresponent.

3. La instrucció del procediment de concessió de subvencions correspondrà a la Subdirecció General d’Ocupació, que podrà recaptar de la persona sol·licitant l’aportació addicional d’altres documents o dades aclaridores que estime necessàries per a resoldre sobre la sol·licitud presentada.

4. Una vegada examinades les sol·licituds, l’òrgan instructor remetrà un informe en què farà constar que les entitats beneficiàries complixen tots els requisits necessaris per a la concessió de les ajudes.

5. Una vegada instruïts els expedients, s’han de remetre a la Comissió de Valoració, que procedirà a avaluar les sol·licituds i emetrà un informe en el qual es concretarà el resultat d’esta avaluació.

La composició de la Comissió de Valoració serà la següent:

–  Presidència: la persona titular de la Subdirecció General d’Ocupació o la persona funcionària que designe per a substituir-la, amb rang mínim de direcció de servici.

– Secretaria: la persona titular del servici amb competències en ocupació protegida o la persona funcionària que designe per a substituir-la, amb rang mínim de direcció de secció.

– Vocalia: una persona funcionària del servici amb competències en ocupació protegida, amb la categoria professional mínima de direcció de secció, que serà designada per la persona titular d’este servici.

6. L’òrgan instructor, a la vista de l’expedient i de l’informe de l’òrgan col·legiat, formularà la proposta de resolució.

*Article 10. Resolució i recursos*

1. La competència per a resoldre sobre les sol·licituds formulades correspon a la persona titular de la Direcció General de Labora Servei Valencià d’Ocupació i Formació o l’òrgan en què esta delegue.

2. El termini màxim per a resoldre i notificar la resolució procedent serà de tres mesos, a comptar de l’endemà de la publicació de l’extracte de la convocatòria en el *Diari Oficial de la Generalitat Valenciana*.

Transcorregut el termini anterior sense que s’haja dictat cap resolució expressa, la pretensió s’entendrà desestimada per silenci administratiu, d’acord amb el que preveu la legislació vigent del procediment administratiu comú.

3. La resolució de concessió de les ajudes, degudament motivada, fixarà expressament la quantia concedida i incorporarà, si és el cas, les condicions, obligacions i determinacions accessòries a què s’haja de subjectar el beneficiari d’esta, amb la notificació a les persones interessades en els termes previstos en la legislació del procediment administratiu comú.

4. La resolució de concessió o denegació de les subvencions sol·licitades posarà fi a la via administrativa, i contra esta es podrà interposar un recurs contenciós administratiu en el termini de dos mesos, comptats des de l’endemà de la notificació, davant del jutjat contenciós administratiu de la província corresponent, d’acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la persona titular de la Direcció General de Labora Servei Valencià d’Ocupació i Formació en el termini d’un mes, d’acord amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques.

Tot això, sense perjuí que s’hi puga interposar qualsevol altre recurs dels que preveu la legislació vigent.

*Article 11. Mitjà de notificació*

1. La notificació de les resolucions i els actes de tràmit es practicarà a través de la seu electrònica de la Generalitat ([https://sede.gva.es](https://sede.gva.es/)).

2. Amb esta finalitat es remetrà un avís a l’adreça de correu electrònic que figure en l’expedient, en què s’informarà de la posada a la disposició d’una notificació en la seu electrònica mencionada. La falta de pràctica de l’avís no impedirà que la notificació es considere plenament vàlida.

*Article 12. Quantia de la subvenció*

Per a l’exercici 2024, les quanties d’ajudes corresponents a les accions subvencionables que consten en les bases reguladores són:

1. Per al programa d’ajudes a les entitats promotores de les empreses d’inserció que contracten personal de suport sociolaboral que presten els seus servicis en les empreses d’inserció: un màxim de 3.500 euros anuals per cada persona treballadora en situació d’exclusió social contractada en el període entre l’1 de gener i 31 de desembre de 2024, sempre que es complisca amb els requisits de l’article 45 i amb les ràtios mínimes establides en l’apartat 3 de l’article 24 de l’orde per la qual s’establixen les bases reguladores.

En cap cas l’ajuda podrà superar el 100 % del cost salarial real del personal tècnic de suport sociolaboral contractat per l’entitat promotora per a prestar servicis en l’empresa d’inserció.

2. Per a les empreses ordinàries que contracten personal en situació d’exclusió social que hagen realitzat el seu itinerari d’inserció sociolaboral en una empresa d’inserció qualificada definitivament d’acord amb la legislació vigent, les ajudes consistiran en una quantia equivalent al 60 % del salari mínim interprofessional (d’ara en avant SMI), incloent-hi la part proporcional de pagues extra, vigent en l’exercici d’inici del període subvencionable, proporcional als períodes contractats i a la jornada de les persones en situació d’exclusió social, procedent d’una empresa d’inserció, a jornada completa. En cas que es tracte de contractacions a temps parcial, es reduirà proporcionalment la quantia de l’ajuda.

En cas que siguen contractacions de caràcter temporal, la quantia serà l’equivalent al 60 % de l’SMI incloent-hi la part proporcional de pagues extra, corresponent a un any o sis mesos, segons la duració del contracte.

En cas que es tracte de contractacions de caràcter indefinit, la quantia serà l’equivalent al 60 % de l’SMI, incloent-hi la part proporcional de pagues extra, corresponent al període obligatori de manteniment de la contractació, és a dir, 2 anys. En el cas de transformacions, la quantia serà equivalent al període no subvencionat restant fins a arribar al període obligatori de manteniment de la contractació.

*Article 13. Justificació i pagament de les ajudes a les entitats promotores de les empreses d’inserció que contracten personal tècnic de suport sociolaboral que preste servicis en l’empresa d’inserció*

1. L’ajuda regulada en el títol III de l’orde per la qual s’establixen les bases reguladores es justificarà prèvia presentació de la documentació següent:

a) Rebuts de salaris i justificant del càrrec en compte d’estos, del personal tècnic de suport sociolaboral.

b) Rebuts de liquidació de cotitzacions (RLC) i relació nominal de treballadors (RNT), els dos de caràcter mensual, acompanyats dels justificants acreditatius del càrrec en compte, corresponents al compte de cotització en el qual conste d’alta el personal tècnic de suport sociolaboral.

c) Documentació acreditativa de les retencions practicades al personal per a l’IRPF (models 111 i 190), i càrrecs en compte, segellats per l’entitat bancària.

d) Declaració responsable sobre autenticitat de la documentació justificativa presentada, en model normalitzat.

e) Avaluacions dels itineraris personalitzats d’inserció sociolaboral del personal en situació d’exclusió social, en format normalitzat, firmat pel personal tècnic de suport sociolaboral i per la persona representant legal de l’empresa d’inserció. Este informe es presentarà en els terminis establits en l’art. 15 d’esta resolució.

f) Informe sobre la realització de les tasques de prospecció de mercat de treball, corresponent al període justificat, segons model normalitzat, en què s’identifique si les ha realitzat personal tècnic de suport sociolaboral o un altre personal de l’empresa d’inserció, empreses entrevistades, que hi incloga el temps dedicat a esta tasca, l’avaluació de resultats i les dades de contacte (nom, cognoms i telèfon).

2. En tot cas, s’ha de presentar amb la justificació final:

a) Declaració sobre l’import i la destinació de l’ajuda, en model normalitzat, acreditatiu de la no concurrència de subvencions o del finançament de les accions amb altres fons possibles.

b) «Declaració sobre publicitat i transparència», en model normalitzat, acreditativa del compliment de les obligacions de transparència establides en la legislació bàsica, de conformitat amb el que es disposa en la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana.

c) Acreditació d’estar al corrent del pagament d’obligacions per reintegrament de subvencions, d’acord amb el que disposa l’article 34.5 de la Llei 38/2003, de 17 de novembre, general de subvencions.

3. El pagament de les ajudes es podrà entregar, una vegada dictada la resolució de concessió, pel règim d’acomptes, fins al 80 % de la subvenció concedida, segons el que es disposa en l’article 44.4 de la Llei 8/2023, de 27 de desembre, de pressupostos de la Generalitat per a l’exercici 2024, sense que siga necessària la constitució de garantia, per estar exemptes les entitats sense ànim de lucre d’acord amb el que s’establix en la Llei 1/2015, de 6 de febrer, d’hisenda pública, del sector públic instrumental i de subvencions, en l’article 171.

4. Amb anterioritat a dictar-se la proposta de resolució de pagament, l’entitat beneficiària s’ha de trobar al corrent en el compliment de les seues obligacions tributàries i davant de la Seguretat Social, d’acord amb el que es disposa en l’apartat 2 de l’article 6 d’esta resolució de convocatòria.

*Article 14. Justificació i pagament de les ajudes a les empreses ordinàries que contracten treballadors procedents d’una empresa d’inserció*

1. Una vegada dictada la resolució de concessió, s’entregarà l’import de l’ajuda una vegada justificada amb la documentació presentada junt amb la sol·licitud, d’acord amb el que s’establix en l’article 8 d’esta resolució.

2. Una vegada finalitzat el termini de manteniment obligatori de les contractacions subvencionades, l’entitat beneficiària ha d’acreditar en el termini d’un mes el manteniment dels llocs subvencionats i el manteniment de les plantilles mitjançant la documentació següent:

a) Declaració responsable del compliment del manteniment de llocs i plantilles obligatoris.

b) Informe de la Tresoreria General de la Seguretat Social relatiu a la plantilla mitjana de les persones treballadores en situació d’alta durant tot el període de manteniment de plantilla obligatori, siga dels sis mesos, siga de l’any o dels dos anys següents a la data de la contractació.

*Article 15. Termini de presentació del compte justificatiu de la despesa*

1. La justificació de l’ajuda regulada en el títol III de l’orde per la qual s’establixen les bases reguladores es presentarà de l’1 al 15 de febrer de 2025.

Quan hagen sigut subscrits contractes amb el personal de suport sociolaboral amb posterioritat a la sol·licitud i no s’haja aportat inicialment la documentació establida en l’article 7 d’esta resolució, es presentarà esta juntament amb la documentació justificativa descrita abans.

2. La documentació justificativa de les ajudes regulades en el títol IV de l’orde reguladora de bases es presentarà juntament amb la sol·licitud d’ajudes.

*Article 16. Compatibilitat amb el mercat comú*

Les ajudes a les entitats promotores de les empreses d’inserció que contracten personal tècnic de suport sociolaboral i a les empreses ordinàries que contracten persones treballadores en situació d’exclusió social, procedents d’una empresa d’inserció, i que prèviament hagen participat en un itinerari d’inserció, regulades en els títols III i IV de l’orde per la qual s’establixen les bases reguladores, són compatibles amb el mercat comú, ja que es regixen pel Reglament (UE) 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de Funcionament de la Unió Europea a les ajudes *de minimis*  (DOUE L de 15.12.2023).

*Article 17. Control de les ajudes*

A l’efecte del que es disposa en els articles 165.2.j i 169.3 de la Llei 1/2015, el pla de control de les subvencions convocades mitjançant esta resolució consistirà en:

1. Control administratiu: este control es farà al 100 % dels expedients, de manera prèvia a la concessió o al pagament de les ajudes (excepte acomptes), i estarà basat en la documentació aportada per cada entitat juntament amb la sol·licitud i, posteriorment, com a justificació de la subvenció que li haja sigut atorgada. Amb esta finalitat, se supervisarà tota la documentació exigida en les bases reguladores i en la resolució de la convocatòria, i es requerirà, si és procedent, l’aportació dels documents complementaris que resulten necessaris per a comprovar, verificar i aclarir tots els aspectes que ho exigisquen.

2. El control material consistirà en:

a) Ajudes a entitats promotores de les empreses d’inserció que presten servicis al personal en situació d’exclusió social contractat en les empreses d’inserció: el control material es realitzarà mitjançant visites *in situ*  a un percentatge significatiu de les entitats beneficiàries de les ajudes, que supose com a mínim el 10 % d’estes, i que representen, almenys, un 10 % de l’import d’ajudes concedides del programa, i es farà la visita a les empreses d’inserció perquè el personal tècnic de suport sociolaboral hi realitza el seguiment de l’itinerari.

b) Ajudes a empreses ordinàries que contracten persones que hagen realitzat el seu itinerari en les empreses d’inserció: el control de material es farà mitjançant un control administratiu a través de l’accés a la vida laboral de les persones en situació d’exclusió social les contractacions de les quals hagen sigut subvencionades, a fi de comprovar la seua alta en l’entitat ocupadora beneficiària durant el període de manteniment exigit, i mitjançant la presentació per la part interessada d’informe de plantilla mitjana de l’empresa corresponent al període de manteniment, sense necessitat de desplaçament material de cap personal tècnic.

Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l’endemà de la publicació, davant del corresponent jutjat contenciós administratiu competent, d’acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant del mateix òrgan en el termini d’un mes, computat en els mateixos termes, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això, sense perjuí que els interessats hi puguen presentar qualsevol altre recurs que estimen pertinent.

  

València, 9 de setembre de 2024

Antonio Galvañ Diez

Director general de Labora Servei Valencià d'Ocupació i Formació